Folketing
2012-09-06

Der synes jeg simpelt hen, vi skal gå ud og kigge på de kommuner, der har investeret og fået gode resultater ud af det. Der findes masser af eksempler på, at det at gå efter socialt bedrageri giver et meget stort afkast, og vi foreslår her, at man investerer 100 mio. kr., og med de cases, der er rundt omkring, vil det give over 0,5 mia. kr., det viser erfaringen. Men med hensyn til det første vil jeg godt lige sige, at det ærgrer mig, at der også langt ind i Det Radikale Venstre er den holdning, som findes i SF og Socialdemokratiet, og det er ikke overraskende, at der ikke er forskel på at tage 2 mia. kr. i erhvervsstøtte og lette skatteafgifter for 4 mia. kr. end at tage 2 mia. kr. og give 0 kr. tilbage til erhvervslivet. Det undrer mig, at man i Det Radikale Venstre vitterlig mener, at det er det samme.